กฎกระทรวงกฎกระทรวงกำหนดหลักเกณฑ์การปฏิบัติของหน่วยงานที่ได้รับยกเว้นไม่ต้องขออนุญาตในการผลิต ครอบครอง จำหน่ายนำเข้า ส่งออกหรือนำผ่านซึ่งเชื้อโรคและพิษจากสัตว์พ.ศ. ๒๕๕๒[๑] อาศัยอำนาจตามความในมาตรา๕/๑ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ ซึ่งแก้ไขเพิ่มเติมโดยพระราชบัญญัติเชื้อโรคและพิษจากสัตว์(ฉบับที่ ๒) พ.ศ. ๒๕๔๔ และมาตรา ๒๗ แห่งพระราชบัญญัติเชื้อโรคและพิษจากสัตว์ พ.ศ.๒๕๒๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ในกฎกระทรวงนี้หน่วยงาน หมายความว่า กระทรวง ทบวง กรมองค์กรปกครองส่วนท้องถิ่น สถาบันการศึกษาทางวิทยาศาสตร์หรือสถานพยาบาลที่เป็นหน่วยงานของรัฐองค์การเภสัชกรรม และสภากาชาดไทย ซึ่งได้รับยกเว้นไม่ต้องขออนุญาตผลิต ครอบครองจำหน่าย นำเข้า ส่งออก หรือนำผ่านซึ่งเชื้อโรคหรือพิษจากสัตว์ ทั้งนี้ เฉพาะในงานอันเกี่ยวกับการควบคุมโรคการป้องกันโรค การบำบัดโรค การศึกษา หรือการวิจัยข้อ ๒หน่วยงานที่ผลิต ครอบครอง จำหน่าย นำเข้า ส่งออกหรือนำผ่านซึ่งเชื้อโรคและพิษจากสัตว์ต้องปฏิบัติตามหลักเกณฑ์ ดังต่อไปนี้(๑)สถานที่และอุปกรณ์ที่ใช้ในการผลิตเชื้อโรคและพิษจากสัตว์ต้องเป็นไปตามที่อธิบดีกำหนดโดยคำนึงถึงระดับความเสี่ยงของเชื้อโรคและพิษจากสัตว์ที่ผลิต(๒)สถานที่ครอบครองหรือสถานที่เก็บเชื้อโรคและพิษจากสัตว์ต้องมีเครื่องควบคุมอุณหภูมิให้สม่ำเสมอไม่เกิน๕ องศาเซลเซียส และต้องปลอดภัยจากการแพร่กระจายของเชื้อโรคหรือพิษจากสัตว์(๓)การเก็บเชื้อโรคหรือพิษจากสัตว์ต้องดำเนินการ ดังต่อไปนี้(ก)การเก็บเชื้อโรคหรือพิษจากสัตว์เพื่อการผลิตหรือครอบครองจะต้องเก็บในหลอดหรือขวดที่ทำด้วยแก้ว พลาสติก หรือโลหะปากหลอดหรือขวดต้องเชื่อมปิดสนิทหรือมีฝาปิดสนิทด้านนอกของหลอดหรือขวดให้ปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษและพันหลอดหรือขวดด้วยกระดาษที่ดูดซึมน้ำได้โดยรอบก่อนนำมาบรรจุในภาชนะชั้นที่สองซึ่งต้องมีความคงทนไม่แตกง่ายและกันน้ำซึมผ่านได้(ข)การเก็บเชื้อโรคหรือพิษจากสัตว์เพื่อการจำหน่าย นำเข้า ส่งออกหรือนำผ่านจะต้องปฏิบัติ ดังต่อไปนี้๑)ภาชนะชั้นในที่บรรจุเชื้อโรคหรือพิษจากสัตว์ต้องเป็นหลอดหรือขวดที่ทำด้วยแก้วพลาสติก หรือโลหะ ปากหลอดหรือขวดต้องเชื่อมปิดสนิทหรือมีฝาปิดสนิทด้านนอกของหลอดหรือขวดให้ปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษและพันหลอดหรือขวดด้วยกระดาษที่ดูดซึมน้ำได้โดยรอบ๒)ภาชนะชั้นกลางต้องมีความคงทนไม่แตกง่ายและกันน้ำซึมผ่านได้ถ้าภาชนะชั้นในมีปริมาตรรวมกันเกิน ๕๐ มิลลิลิตรต้องใส่วัสดุกันแตกระหว่างภาชนะชั้นกลางและชั้นนอกโดยรอบในกรณีที่ต้องการรักษาคุณภาพของเชื้อโรคหรือพิษจากสัตว์ให้เก็บในสภาวะที่มีอุณหภูมิไม่เกิน๕ องศาเซลเซียส๓)ภาชนะชั้นนอกต้องเป็นหีบห่อบรรจุทำด้วยกระดาษแข็ง ไม้หรือวัสดุอื่นที่มีความคงทนต่อการกระทบกระเทือน ด้านนอกปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษ ปริมาณที่บรรจุวัน เดือน ปีที่ผลิต สถานที่ผลิต มีข้อความว่า เชื้ออันตราย หรือ สารอันตราย และชื่อที่อยู่ของผู้ที่จะติดต่อได้ในกรณีที่ภาชนะบรรจุนั้นแตกหรือเสียหายในระหว่างการขนส่ง(๔)ต้องจัดให้มีบุคคลซึ่งได้รับปริญญาในสาขาแพทยศาสตร์ สัตวแพทยศาสตร์ ทันตแพทยศาสตร์เภสัชศาสตร์ พยาบาลศาสตร์ วิทยาศาสตร์สาขาวิชาจุลชีววิทยาสาขาวิชาเทคนิคการแพทย์หรือสาขาวิชาที่มีการศึกษาด้านจุลชีววิทยาไม่น้อยกว่า ๑๒หน่วยกิต เป็นผู้ทำหน้าที่ควบคุมการผลิต ครอบครอง จำหน่าย นำเข้า ส่งออกหรือนำผ่านซึ่งเชื้อโรคและพิษจากสัตว์ข้อ ๓หน่วยงานที่ผลิต ครอบครอง จำหน่าย นำเข้า ส่งออกหรือนำผ่านซึ่งเชื้อโรคและพิษจากสัตว์ต้องแจ้งข้อมูลเกี่ยวกับเชื้อโรคและพิษจากสัตว์ที่ผลิตครอบครอง จำหน่าย นำเข้า ส่งออก หรือนำผ่านต่ออธิบดีภายในสามสิบวันนับแต่วันที่ผลิต ครอบครอง จำหน่าย นำเข้า ส่งออก หรือนำผ่านซึ่งเชื้อโรคและพิษจากสัตว์ทั้งนี้ ตามแบบที่อธิบดีกำหนดโดยประกาศในราชกิจจานุเบกษาข้อ ๔หน่วยงานที่ผลิต ครอบครอง จำหน่าย นำเข้า ส่งออกหรือนำผ่านซึ่งเชื้อโรคและพิษจากสัตว์ต้องจัดทำบัญชีรายชื่อเชื้อโรคและพิษจากสัตว์และจัดส่งต้นฉบับบัญชีดังกล่าวต่ออธิบดีทุกสามเดือนและเก็บสำเนาบัญชีไว้ที่หน่วยงานเพื่อเป็นหลักฐานในการตรวจสอบ ทั้งนี้ตามแบบที่อธิบดีกำหนดโดยประกาศในราชกิจจานุเบกษาข้อ ๕ให้หน่วยงานที่ผลิต ครอบครอง จำหน่าย นำเข้า ส่งออกหรือนำผ่านซึ่งเชื้อโรคและพิษจากสัตว์ก่อนวันที่กฎกระทรวงนี้ใช้บังคับ แจ้งข้อมูลเกี่ยวกับเชื้อโรคและพิษจากสัตว์ที่ผลิตครอบครอง จำหน่าย นำเข้า ส่งออก หรือนำผ่านต่ออธิบดีภายในสามสิบวันนับแต่วันที่กฎกระทรวงนี้ใช้บังคับ ทั้งนี้ ตามแบบที่อธิบดีกำหนดตามข้อ ๓ให้ไว้ ณ วันที่ ๑๐พฤศจิกายน พ.ศ. ๒๕๕๒วิทยา แก้วภราดัยรัฐมนตรีว่าการกระทรวงสาธารณสุขหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๕/๑แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ซึ่งแก้ไขเพิ่มเติมโดยพระราชบัญญัติเชื้อโรคและพิษจากสัตว์ (ฉบับที่ ๒) พ.ศ. ๒๕๔๔บัญญัติให้กระทรวง ทบวง กรม องค์กรปกครองส่วนท้องถิ่นสถาบันการศึกษาทางวิทยาศาสตร์หรือสถานพยาบาลที่เป็นหน่วยงานของรัฐองค์การเภสัชกรรม และสภากาชาดไทยทั้งนี้ เฉพาะในงานอันเกี่ยวกับการควบคุมโรค การป้องกันโรค การบำบัดโรคการศึกษา หรือการวิจัย ซึ่งได้รับยกเว้นไม่ต้องขออนุญาตผลิต ครอบครอง จำหน่ายนำเข้า ส่งออก หรือนำผ่าน ซึ่งเชื้อโรคและพิษจากสัตว์ต้องปฏิบัติตามหลักเกณฑ์วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๒๓ พฤศจิกายน ๒๕๕๒นันท์นภัสร์/ตรวจ๒๓ พฤศจิกายน ๒๕๕๒ชุติมา/ปรับปรุง๒๖ มิถุนายน ๒๕๖๐[๑] ราชกิจจานุเบกษาเล่ม ๑๒๖/ตอนที่ ๘๖ ก/หน้า ๒๓/๒๐ พฤศจิกายน ๒๕๕๒